CELEX: 32019D1183
Language: bg
Date: 2019-07-03 00:00:00
Title: Решение (ЕС) 2019/1183 на Комисията от 3 юли 2019 година относно предложената гражданска инициатива, озаглавена „Въвеждане на цена на въглеродните емисии с цел борба с изменението на климата“ (нотифицирано под номер С(2019) 4973)

11.7.2019   
               
               
                  BG
               
               
                  Официален вестник на Европейския съюз
               
               
                  L 185/48
               
            
         РЕШЕНИЕ (ЕС) 2019/1183 НА КОМИСИЯТА
         от 3 юли 2019 година
         относно предложената гражданска инициатива, озаглавена „Въвеждане на цена на въглеродните емисии с цел борба с изменението на климата“
         
            
               (нотифицирано под номер С(2019) 4973)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 211/2011 на Европейския парламент и на Съвета от 16 февруари 2011 г. относно гражданската инициатива (1), и по-специално член 4 от него,
         като има предвид, че:
         
                     (1)
                  
                  
                     Като предмет на предложената гражданска инициатива, озаглавена „Въвеждане на цена на въглеродните емисии с цел борба с изменението на климата“, е посочено следното: „Искаме от Европейската комисия да предложи законодателство на ЕС, с което да се възпира потреблението на енергия от изкопаеми горива, да се насърчава икономията на енергия и използването на възобновяеми енергийни източници с цел борба с глобалното затопляне и ограничаване на повишаването на температурата до 1,5 °C“.
                  
               
                     (2)
                  
                  
                     Целите на предложената гражданска инициатива са: „С нашето предложение се въвежда минимална цена на въглеродните емисии, която започва от 50 EUR на тон CO2 през 2020 г. и достига 100 EUR през 2025 г. В същото време в предложението се премахва съществуващата система от безплатни квоти за емисиите на замърсителите от ЕС и се въвежда механизъм за корекция на границите на вноса от държави извън ЕС така, че да се компенсира по-ниската цена на въглеродните емисии в страната износител. По-високите приходи, произтичащи от определянето на цените на въглеродните емисии, ще се разпределят между европейските политики в подкрепа на икономията на енергия и използването на възобновяеми енергийни източници, както и за намаляване на данъчното облагане на данъкоплатците с по-ниски доходи“.
                  
               
                     (3)
                  
                  
                     С Договора за Европейския съюз (ДЕС) се укрепва гражданството на Съюза и се засилва допълнително демократичното функциониране на Съюза, като се предвижда, наред с другото, че всеки гражданин трябва да има правото да участва в демократичния живот на Съюза чрез европейска гражданска инициатива.
                  
               
                     (4)
                  
                  
                     За тази цел процедурите и условията, необходими за гражданската инициатива, следва да бъдат ясни, разбираеми, лесни за прилагане и пропорционални на естеството на гражданската инициатива, така че да насърчават участието на гражданите и да правят Съюза по-достъпен.
                  
               
                     (5)
                  
                  
                     Комисията е оправомощена да представя предложения за правни актове на Съюза за целите на прилагането на Договорите по следните въпроси:
                     
                                 —
                              
                              
                                 разпоредби за хармонизиране на законодателството относно данъците върху оборота, акцизите и другите форми на косвено данъчно облагане, доколкото такава хармонизация е необходима, за да се осигурят създаването и функционирането на вътрешния пазар и да се избегне нарушаване на конкуренцията, въз основа на член 113 от Договора за функционирането на Европейския съюз (ДФЕС),
                              
                           
                                 —
                              
                              
                                 действия, които трябва да бъдат предприети, за да се постигнат целите за опазване, защита и подобряване на качеството на околната среда и за насърчаване на мерки на международно равнище за справяне с регионални или световни екологични проблеми, и по-специално борбата с изменението на климата, въз основа на член 192, параграфи 1 и 2 от ДФЕС, във връзка с член 191, параграф 1, първо и четвърто тире от ДФЕС,
                              
                           
                                 —
                              
                              
                                 прилагане на общата търговска политика, въз основа на член 207 от ДФЕС.
                              
                           
               
                     (6)
                  
                  
                     По тези причини предложената гражданска инициатива не попада по очевиден начин извън обхвата на правомощията на Комисията да представи предложение за правен акт на Съюза с цел изпълнение на Договорите в съответствие с член 4, параграф 2, буква б) от Регламента.
                  
               
                     (7)
                  
                  
                     Освен това гражданският комитет е образуван и лицата за контакт са определени в съответствие с член 3, параграф 2 от Регламента и предложената гражданска инициатива не е явно в злоупотреба, несериозна или злонамерена, нито е в явно противоречие с ценностите на Съюза, установени в член 2 от ДЕС.
                  
               
                     (8)
                  
                  
                     Поради това предложената гражданска инициатива, озаглавена „Въвеждане на цена на въглеродните емисии с цел борба с изменението на климата“, следва да бъде регистрирана,
                  
               ПРИЕ НАСТОЯЩОТО РЕШЕНИЕ:
         
            Член 1
            Предложената гражданска инициатива, озаглавена „Въвеждане на цена на въглеродните емисии с цел борба с изменението на климата“, се регистрира.
         
         
            Член 2
            Настоящото решение влиза в сила на 22 юли 2019 г.
         
         
            Член 3
            Адресати на настоящото решение са организаторите (членовете на гражданския комитет) на предложената гражданска инициатива, озаглавена „Въвеждане на цена на въглеродните емисии с цел борба с изменението на климата“, представлявани от г-н Marco CAPPATO и г-жа Monica FRASSONI в качеството им на лица за контакт.
         
         
            Съставено в Брюксел на 3 юли 2019 година.
            
               
                  За Комисията
               
               Frans TIMMERMANS
               
                  Първи заместник-председател
               
            
         
         
            (1)  ОВ L 65, 11.3.2011 г., стр. 1.